Luftmilitært Samfunds hederstegn

Luftmilitært Samfunds hederstegn er en norsk utmerkelse innstiftet 10. november 2003 og som tildeles av Luftmilitært Samfund for fortjenstfull innsats for foreningen eller Luftforsvaret.Heder og ære. Nasjonale og internasjonale dekorasjoner brukt i Norge , bilag til Forsvarets Forum, nr. 5, 2012, Oslo: Forsvarets Forum / Forsvarets Veterantjeneste, 2012, s. 76. Utmerkelsen er godkjent til bruk på norsk militær uniform og behandles som tilhørende «Gruppe 4: Andre norske dekorasjoner».For Forsvarets rekkefølge av 2009 se f-xtra, nr. 1, 2009, s. 15, bilag til Forsvarets Forum, nr. 11, 2009.

Utforming
Luftmilitært Samfunds hederstegn er rundt med forgylt utførelse. Det har på avers motiv en flygerving i kombinasjon med et skjold med Luftforsvarets falk og med bokstavene «LMS» under. Dette er lagt på en laurbærkrans. Reversen er uten motiv.Harald Hallberg: Norske dekorasjoner. Tildelt med bånd til å bæres på uniform eller sivilt antrekk, Ålgård: Dreyer bok, 2012, s. 355–351. 

Medaljen er opphengt i et bånd i fargene rødt, hvitt, lys blått, hvitt og rødt.

Tildeling
Hederstegnet kan tildeles organisasjonens medlemmer, så vel som andre, for særlig fortjenstfull innsats for Luftmilitært Samfund eller for Luftforsvaret. Tildeling besluttes ved enstemmig vedtak i organisasjonens styre.«Statutter for Luftmilitært Samfunds' Æresmedlemskap og Hederstegn» , Luftmilitært Samfund. Lest 29. oktober 2015.

Per oktober 2015 var det foretatt 28 tildelinger av hederstegnet.

Referanser

Kategori:Norske utmerkelser
Kategori:Utmerkelser etablert i 2003